CELEX: 22007D0070
Language: sk
Date: 2007-06-15 00:00:00
Title: Rozhodnutie Spoločného výboru EHP č. 70/2007 z  29. júna 2007 , ktorým sa mení a dopĺňa protokol 31 k Dohode o EHP o spolupráci v osobitných oblastiach mimo štyroch slobôd

22.11.2007   
            
            
               SK
            
            
               Úradný vestník Európskej únie
            
            
               L 304/54
            
         ROZHODNUTIE SPOLOČNÉHO VÝBORU EHP
   č. 70/2007
   z 29. júna 2007,
   ktorým sa mení a dopĺňa protokol 31 k Dohode o EHP o spolupráci v osobitných oblastiach mimo štyroch slobôd
   SPOLOČNÝ VÝBOR EHP,
   so zreteľom na Dohodu o Európskom hospodárskom priestore, zmenenú a doplnenú protokolom, ktorým sa upravuje Dohoda o Európskom hospodárskom priestore, ďalej len „dohoda“, a najmä na jej články 86 a 98,
   keďže:
   
               (1)
            
            
               Protokol 31 k dohode bol zmenený a doplnený rozhodnutím Spoločného výboru EHP č. 135/2005 z 21. októbra 2005 (1).
            
         
               (2)
            
            
               Je vhodné rozšíriť spoluprácu zmluvných strán dohody tak, aby zahŕňala nariadenie Európskeho parlamentu a Rady (ES) č. 1692/2006 z 24. októbra 2006, ktorým sa ustanovuje druhý program Marco Polo na poskytovanie finančnej pomoci Spoločenstva na zlepšenie environmentálnych vlastností systému nákladnej dopravy (Marco Polo II) (2).
            
         
               (3)
            
            
               Protokol 31 k dohode by sa preto mal zmeniť a doplniť, aby sa táto rozšírená spolupráca mohla uskutočňovať s účinnosťou od 1. januára 2007.
            
         
               (4)
            
            
               Nariadenie Európskeho parlamentu a Rady (ES) č. 1382/2003 z 22. júla 2003 o poskytnutí finančnej pomoci Spoločenstva na zlepšenie environmentálnych vlastností systému nákladnej dopravy (program Marco Polo) (3) je v súčasnosti zahrnuté do článku 3 (Životné prostredie) protokolu 31 k dohode.
            
         
               (5)
            
            
               Je správnejšie odkázať na nariadenie (ES) č. 1382/2003 v časti Doprava a mobilita a z tohto dôvodu by sa nariadenie (ES) č. 1382/2003 malo presunúť do článku 12 protokolu 31 k dohode,
            
         ROZHODOL TAKTO:
   Článok 1
   1.   Článok 12 protokolu 31 k dohode sa mení a dopĺňa takto:
   
               i)
            
            
               Odsek 2 sa označí ako odsek 4 a jeho znenie sa nahrádza takto:
               „Štáty EZVO finančne prispievajú na akcie a programy uvedené v odsekoch 1, 2 a 3 v súlade s článkom 82 ods. 1 písm. a) dohody.“
            
         
               ii)
            
            
               Vkladajú sa nové odseky, ktoré znejú takto:
               1.„2.   Štáty EZVO sa s účinnosťou od 1. januára 2004 zúčastňujú na tomto programe:
               
                           —
                        
                        
                           
                              32003 R 1382: nariadenie Európskeho parlamentu a Rady (ES) č. 1382/2003 z 22. júla 2003 o poskytnutí finančnej pomoci Spoločenstva na zlepšenie environmentálnych vlastností systému nákladnej dopravy (program Marco Polo) (Ú. v. EÚ L 196, 2.8.2003, s. 1), zmenené a doplnené:
                           
                                       —
                                    
                                    
                                       
                                          32004 R 0788: nariadenie Európskeho parlamentu a Rady (ES) č. 788/2004 z 21. apríla 2004 (Ú. v. EÚ L 138, 30.4.2004, s. 17).
                                    
                                 
                     1.3.   Štáty EZVO sa s účinnosťou od 1. januára 2007 zúčastňujú na tomto programe:
               
                           —
                        
                        
                           
                              32006 R 1692: nariadenie Európskeho parlamentu a Rady (ES) č. 1692/2006 z 24. októbra 2006, ktorým sa ustanovuje druhý program Marco Polo na poskytovanie finančnej pomoci Spoločenstva na zlepšenie environmentálnych vlastností systému nákladnej dopravy (Marco Polo II) a ktorým sa zrušuje nariadenie (ES) č. 1382/2003 (Ú. v. EÚ L 328, 24.11.2006, s. 1), v znení korigenda uverejneného v Ú. v. EÚ L 65, 3.3.2007, s. 12.“
                        
                     
         
               iii)
            
            
               Za nový odsek 4 sa vkladá tento odsek:
               „5.   Štáty EZVO sa v plnom rozsahu podieľajú na práci výborov ES, ktoré Komisii ES pomáhajú pri riadení, rozvíjaní a vykonávaní programov Spoločenstva uvedených v odsekoch 2 a 3.“
            
         2.   Z článku 3 ods. 7 protokolu 31 sa vypúšťa písmeno c).
   Článok 2
   Toto rozhodnutie nadobúda účinnosť dňom nasledujúcim po poslednom oznámení Spoločnému výboru EHP podľa článku 103 ods. 1 dohody (4).
   Uplatňuje sa od 1. januára 2007.
   Článok 3
   Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.
   
      V Bruseli 29. júna 2007
      
         
            Za spoločný výbor EHP
         
         
            predseda
         
         Alan SEATTER
      
   
   
      (1)  Ú. v. EÚ L 14, 19.1.2006, s. 24.
   
      (2)  Ú. v. EÚ L 328, 24.11.2006, s. 1.
   
      (3)  Ú. v. EÚ L 196, 2.8.2003, s. 1.
   
      (4)  Ústavné požiadavky neboli oznámené.